钦定古今图书集成/理学汇编/文学典/第010卷 > 冯时可雨航杂录 > 《文如其人》
## 钦定古今图书集成/理学汇编/文学典/第010卷 > 冯时可雨航杂录 > 《文如其人》

《六经》无浮字，秦汉无浮句，唐以下靡靡耳。其词煜然，
其义索然，譬则秋杨之华哉，去治象远矣。“《九奏》无细
响，《三江》无浅源”，以谓文岂率尔哉？永叔侃然而文温
穆，子固介然而文典则，苏长公达而文遒畅，次公恬
而文澄蓄，介甫矫厉而文简劲，文如其人哉！人如其
文哉！